Missatge: Em podries anomenar alguns d'aquests llocs alternatius? Jo és que sóc de Formentera i bé, s'illa des costat sincerament, la conec menys del que m'agradaria.

Resposta: Jo és que sóc de Sant Antoni i lo que més conec són es locals d'aquest poble, que per cert els trobaràs a la zona del 'west' entre els bars de guiris, són fàcils de localitzar pel tipus de música i gent que hi ha o bé preguntant.   Per Vila com cada dos per tres canvien les modes potser el que te dic està una mica defasat... Per dalt vila hi ha locals com el 'Tira pallá' (que té una terrassa a sa part de dalt que s'hi està molt bé en s'estiu). Darrera el port on s'agafa sa barca per Formentera hi ha unes galeries amb uns quants pubs (ara no record es noms) que hi sol anar gent d'aquí. Prop de la plaça del parc, a part de les terrasses que hi ha a la mateixa plaça que per pendre algo estan bé, també hi ha una discoteca oberta tot l'any però no sé si encara funciona, vaig anar fa un any i pico ja... També un local per pendre algo i que està bé i amb bona música (rock) és el Rústic, una casa pagesa habilitatada com a bar amb terrassa i tal.. però està com més allunyada del port, per la zona de Cas Serres o Can Misses, no sabria dir-t'ho exactament   A vore si apareix algun 'vileru' que et sàpiga orientar una mica més !